CELEX: 32020R1634
Language: da
Date: 2020-11-04 00:00:00
Title: Kommissionens gennemførelsesforordning (EU) 2020/1634 af 4. november 2020 om tilladelse til markedsføring af sukker udvundet af kakaopulp (Theobroma cacao L.) som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst)

5.11.2020   
               
               
                  DA
               
               
                  Den Europæiske Unions Tidende
               
               
                  L 367/39
               
            
         KOMMISSIONENS GENNEMFØRELSESFORORDNING (EU) 2020/1634
         af 4. november 2020
         om tilladelse til markedsføring af sukker udvundet af kakaopulp (Theobroma cacao L.) som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
         ud fra følgende betragtninger:
         
                     (1)
                  
                  
                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen.
                  
               
                     (2)
                  
                  
                     Kommissionens gennemførelsesforordning (EU) 2017/2470 (2) om EU-listen over nye fødevarer blev vedtaget i henhold til artikel 8 i forordning (EU) 2015/2283.
                  
               
                     (3)
                  
                  
                     I henhold til artikel 12 i forordning (EU) 2015/2283 skal Kommissionen træffe beslutning om godkendelse og markedsføring af en ny fødevare i Unionen og om ajourføring af EU-listen.
                  
               
                     (4)
                  
                  
                     Ved Kommissionens gennemførelsesforordning (EU) 2020/206 (3) blev der givet tilladelse til markedsføring af frugtpulp, saft af pulp, koncentreret saft af pulp fra Theobroma cacao L. som en traditionel fødevare fra et tredjeland i henhold til forordning (EU) 2015/2283 og ændrede EU-listen over nye fødevarer.
                  
               
                     (5)
                  
                  
                     Cabosse Naturals NV (»ansøgeren«) indsendte den 22. november 2019 en ansøgning til Kommissionen i overensstemmelse med artikel 10, stk. 1, i forordning (EU) 2015/2283 om tilladelse til at markedsføre sukker udvundet af kakaopulp (Theobroma cacao L.) i Unionen som en ny fødevare. Ansøgeren anmodede om, at sukker udvundet af kakaopulp (Theobroma cacao L.) anvendes som en ingrediens af den almindelige befolkning.
                  
               
                     (6)
                  
                  
                     Sukkeret udvindes ved en tørringsproces eller en rensningsproces, som fjerner den overskydende fugtighed og de andre tilstedeværende bestanddele i koncentreret saft af kakaopulp fra Theobroma cacao L.
                  
               
                     (7)
                  
                  
                     Kommissionen finder det unødvendigt, at lade Den Europæiske Fødevaresikkerhedsautoritet udføre en sikkerhedsevaluering af den aktuelle ansøgning, jf. artikel 10, stk. 3, i forordning (EU) 2015/2283. Sukker udvundet af koncentreret saft af kakaopulp fra Theobroma cacao L. ved tørring eller rensning er identisk med det naturligt forekommende sukker i kakaopulp (Theobroma cacao L.) og består hovedsagelig af glucose og fructose, som har langvarig sikker anvendelse i fødevarer; derfor vil godkendelsen ikke ændre ved de sikkerhedsmæssige betragtninger, der ligger til grund for godkendelsen af koncentreret saft af kakaopulp fra Theobroma cacao L. som en traditionel fødevare.
                  
               
                     (8)
                  
                  
                     De oplysninger, der forelægges i ansøgningen, danner et tilstrækkeligt grundlag til at fastslå, at den foreslåede anvendelse af den nye fødevare, sukker udvundet af kakaopulp (Theobroma cacao L.), er i overensstemmelse med artikel 12 i forordning (EU) 2015/2283.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            
               1.   Sukker udvundet af kakaopulp (Theobroma cacao L.), som specificeret i bilaget til nærværende forordning, opføres i EU-listen over godkendte nye fødevarer i gennemførelsesforordning (EU) 2017/2470.
            
            
               2.   De i stk. 1 omhandlede oplysninger i EU-listen skal omfatte de i bilaget fastsatte anvendelsesbetingelser og mærkningskrav.
            
         
         
            Artikel 2
            Bilaget til gennemførelsesforordning (EU) 2017/2470 ændres som anført i bilaget til nærværende forordning.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. november 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 327 af 11.12.2015, s. 1.
         
            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).
         
            (3)  Kommissionens gennemførelsesforordning (EU) 2020/206 af 14. februar 2020 om tilladelse til markedsføring af frugtpulp, saft af pulp, koncentreret saft af pulp fra Theobroma cacao L. som en traditionel fødevare fra et tredjeland i henhold til Europa-Parlamentets og Rådets forordning (EU) 2015/2283 og om ændring af gennemførelsesforordning (EU) 2017/2470 (EUT L 43 af 17.2.2020, s. 66).
      
      
         
            BILAG
            I bilaget til gennemførelsesforordning (EU) 2017/2470 foretages følgende ændringer:
            
                        1)
                     
                     
                        Følgende indsættes i tabel 1 (Godkendte nye fødevarer) i den alfabetiske rækkefølge:
                        
                                    Godkendt ny fødevare
                                 
                                 
                                    Anvendelsesbetingelser for den nye fødevare
                                 
                                 
                                    Supplerende specifikke mærkningskrav
                                 
                                 
                                    Andre krav
                                 
                              
                                    »Sukker udvundet af kakaopulp (Theobroma cacao L.)
                                 
                                 
                                    Ikke angivet
                                 
                                 
                                    Den nye fødevare betegnes »Sukker udvundet af kakaopulp (Theobroma cacao L.)«, »Glucose udvundet af kakaopulp (Theobroma cacao L.)« eller »Fructose udvundet af kakaopulp (Theobroma cacao L.)«, afhængigt af hvilken form der anvendes på mærkningen af de fødevarer, der indeholder den.«
                                 
                                 
                                     
                                 
                              
                  
                        2)
                     
                     
                        Følgende indsættes i tabel 2 (Specifikationer) i den alfabetiske rækkefølge:
                        
                                    Godkendt ny fødevare
                                 
                                 
                                    Specifikationer
                                 
                              
                                    »Sukker udvundet af kakaopulp (Theobroma cacao L.)
                                 
                                 
                                    
                                       Beskrivelse/definition:
                                    
                                    Sukker, der er udvundet af koncentreret saft af kakaopulp (Theobroma cacao L.) enten ved en tørringsproces eller ved en rensningsproces for at producere glucose eller fructose af høj renhed.
                                    
                                       Sukker produceret ved tørringsproces
                                    
                                    Ernæringsmæssig sammensætning:
                                    Sukker i alt (g/100 g): > 80
                                    Vandindhold (%): < 5
                                    Mikrobiologiske kriterier:
                                    Samlet aerobt kimtal (cfu/g): < 104
                                    
                                    Indhold af gær og skimmelsvampe (cfu/g): < 50
                                    Enterobakterier (cfu/g): < 10
                                    
                                       Salmonella spp.: Ingen i 25 g
                                    
                                       Alicyclobacillus: Ingen i 50 g
                                    Termoacidofile bakterier: Ingen i 50 g
                                    
                                       Sukker produceret ved rensningsproces
                                    
                                    Ernæringsmæssig sammensætning af glucose udvundet af kakaopulp (Theobroma cacao L.):
                                    Glucoseindhold (%): > 93
                                    Aske (%): < 0,2
                                    Vandindhold (%): < 1,0
                                    Ernæringsmæssig sammensætning af fructose udvundet af kakaopulp (Theobroma cacao L.):
                                    Fructoseindhold (%): > 98
                                    Glucoseindhold (%): < 0,5 %
                                    Aske (%): < 0,2
                                    Vandindhold (%): < 0,5
                                    Mikrobiologiske kriterier for glucose og fructose udvundet af kakaopulp (Theobroma cacao L.):
                                    Samlet aerobt kimtal (cfu/g): < 104
                                    
                                    
                                       Salmonella spp.: Ingen i 25 g«